Сайман Шустэр

Сайман Шустэр (; ) — амерыканскі журналіст, рэдактар. Карэспандэнт часопіса Time з 2013 года.

 Біяграфія 
Нарадзіўся ў Маскве. У 1989 годзе сям’я эмігравала ў Злучаныя Штаты Амерыкі. Шустэр вырас у Сан-Францыска. Скончыў Стэнфардскі ўніверсітэт. Быў рэдактарам студэнцкай газеты The Stanford Daily.

У 2006 годзе вярнуўся ў Маскву, дзе працаваў журналістам, асвятляючы палітыку Расіі і суседніх дзяржаў для The Moscow Times, Associated Press, Reuters на працягу сямі гадоў.

У 2013 годзе пачаў працаваць у Time. З пачаткам расійска-ўкраінскага канфлікту асвятляў яго развіццё ў сваіх артыкулах. Пасля артыкула «У Расіі — злачынства без пакарання» пра збіты Boeing 777 у Данецкай вобласці яму забаранілі ўезд у Расійскую Федэрацыю. У сувязі з гэтым пераехаў у Берлін, дзе адказваў за асвятленне падзей у Еўропе і на постсавецкай прасторы. У лютым 2020 года пераехаў у Нью-Ёрк.

У красавіку 2022 года падчас расійскага ўварвання ва Украіну правёў дзве тыдні з прэзідэнтам Украіны Уладзімірам Зяленскім і яго асяроддзем. Па выніках паездкі апублікаваў артыкул у Time у нумары з фотаздымкам Зяленскага на вокладцы. У ліпені 2022 года абвясціў пра выхад сваёй першай кнігі «Калі свет назірае: Уладзімір Зяленскі і вайна ва Украіне», якая павінна быць апублікаваная выдавецтвам HarperCollins.

У кастрычніку 2023 года яго артыкул «Ніхто так не верыць у нашу перамогу, як я, ніхто» пра дзеянні Зяленскага і выклікі ва ўнутранай і знешняй палітыцы Украіны падчас расійскага ўварвання выклікаў шырокі рэзананс у ўкраінскім грамадстве.

 Інтэрв'ю з Аляксандрам Лукашэнкам 
міні|злева|Інтэрв'ю Аляксандра Лукашэнкі Сайману Шустэру 
27 ліпеня 2025 года ў Мінску Сайман Шустэр узяў інтэрв'ю ў Аляксандра Лукашэнкі для Time. Паводле яго, ініцыятыва належала беларускаму боку, і ўжо падчас першага кантакту чыноўнік з урада Лукашэнкі нават пацікавіўся, колькі будзе каштаваць арганізацыя інтэрв'ю, што ў заходняй журналістыцы разглядаецца як хабар, і быў здзіўлены, што гэта немагчыма. Пасля некалькіх званкоў і перамоў бакі дамовіліся, што размова адбудзецца без абмежаванняў па тэмах.

Шустэр адзначаў, што Лукашэнка імкнуўся пазіцыянаваць сябе як магчымы пасрэднік у кантактах паміж ЗША і Расіяй, перадаючы сігналы аб гатоўнасці Пуціна да перамоў. У артыкуле Time ён выказаў здагадку, што такі «канал сувязі» мог быць тактычнай гульнёй Масквы дзеля выйгрышу часу і дэзарыентацыі Захаду. Лукашэнка ў інтэрв'ю заяўляў, што Украіна вінаватая ў эскалацыі, раіў Трампу весці перамовы з Пуціным без удзелу Уладзіміра Зяленскага, а Еўропу называў другасным гульцом.

Сярод іншых выказванняў Лукашэнка дапусціў, што наступным прэзідэнтам Беларусі можа стаць палітык з іншым курсам, але «без рэвалюцыйных ломак», і параўнаў сваю магчымую ўдзельнасць у будучых выбарах з узростам і выглядам Дональда Трампа. Ён таксама прызнаў, што ў Расіі існуюць «заклапочаныя» яго спробы наладзіць адносіны з ЗША, але небяспекі ў гэтым не бачыць, назваўшы Беларусь «суагрэсарам» разам з Расіяй.

Уражанні Шустэра былі скептычнымі: ён зрабіў выснову, што сумесныя дзеянні Лукашэнкі і Пуціна былі накіраваныя на заключэнне міру на ўмовах, выгадных Расіі, і дапамаглі расійскім войскам працягнуць наступленне ва Украіне.

 Рэакцыя ў афіцыйных колах 
Пасля публікацыі артыкула прэс-сакратарка Лукашэнкі Наталля Эйсмант заявіла, што чакала «сур’ёзнасці» ад журналіста, але ў выніку атрымалася не зусім тое, чаго хацелі ў Мінску. Прарасійскія прапагандысты, у тым ліку Рыгор Азаронак, публічна абвінавацілі Шустэра ў хлусні і перакручваннях.

 Узнагароды 
 Ордэн «За заслугі» III ступені (23 жніўня 2022) — за значны асабісты ўнёсак ва ўмацаванне міждзяржаўнага супрацоўніцтва, падтрымку дзяржаўнага суверэнітэту і тэрытарыяльнай цэласнасці Украіны, істотны ўклад у папулярызацыю ўкраінскай дзяржавы ў свеце.

 Бібліяграфія 



 Крыніцы 

 Спасылкі 


Катэгорыя:Імігранты ў ЗША з СССР
Катэгорыя:Журналісты ЗША
Катэгорыя:Журналісты Time
Катэгорыя:Замежныя журналісты ў Расіі